CELEX: 62020TN0036
Language: hu
Date: 2020-01-22 00:00:00
Title: T-36/20. sz. ügy: 2020. január 22-én benyújtott kereset – IF kontra Parlament

6.4.2020   
            
            
               HU
            
            
               Az Európai Unió Hivatalos Lapja
            
            
               C 114/10
            
         
      2020. január 22-én benyújtott kereset – IF kontra Parlament
      (T-36/20. sz. ügy)
      (2020/C 114/09)
      Az eljárás nyelve: angol
      
         Felek
      
      
         Felperes: IF (képviselő: C. Bernard-Glanz ügyvéd)
      
         Alperesek: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a felperest a Liberálisok és Demokraták Szövetsége Európáért főtitkár-helyettesi megbízatásából felmentő 2019. április 16-i határozatot;
               
            
                  —
               
               
                  kötelezze az alperest, hogy a felperes által elszenvedett nem vagyoni kár megtérítéseként fizessen meg 50 000 eurót, továbbá e teljes összeg kifizetéséig annak törvényes kamatait;
               
            
                  —
               
               
                  kötelezze az alperest, hogy a felperes munkakörébe történő visszahelyezésének lehetetlensége miatt fizessen meg 1 000 eurót, továbbá e teljes összeg kifizetéséig annak törvényes kamatait;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap az aktus meghozója hatáskörének hiányán és a „formai párhuzamosság elvének” megsértésén alapul.
                  
                              —
                           
                           
                              A felperes e tekintetben úgy érvel, hogy ha a megtámadott határozatot az képviselőcsoport elnökség hozta meg, akkor azt a vezetőségnek is el kellett volna fogadnia.
                           
                        
            
                  2.
               
               
                  A második jogalap a sérelmet okozó aktus meghozatala előtti meghallgatáshoz való jog állítólagos megsértésén alapul.
                  
                              —
                           
                           
                              A felperes e tekintetben úgy érvel, hogy nem adták meg számára a lehetőséget arra, hogy a megtámadott határozat meghozatala előtt ténylegesen kifejtse álláspontját.
                           
                        
            
                  3.
               
               
                  A harmadik jogalap az ügyek pártatlanul, méltányosan és észszerű időn belül történő intézéséhez való jog állítólagos megsértésén és a megfelelő indokolás hiányán alapul.
                  
                              —
                           
                           
                              A felperes e tekintetben úgy érvel, hogy:
                              
                                          —
                                       
                                       
                                          az elnökséget nem tájékoztatták alapos és pártatlan módon az adott ügy összes releváns körülményéről azelőtt, mielőtt a megtámadott határozatot meghozta volna; és
                                       
                                    
                                          —
                                       
                                       
                                          az elnökség azáltal, hogy támogatta a képviselőcsoport főtitkárának 2019. április 12-i, hibás indokokat tartalmazó feljegyzését, ugyanezen hibát a megtámadott határozatba is átvette.